ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
மத்திய ரசாயனம் மற்றும் உரத்துறை அமைச்சர் திரு மன்சுக் மாண்டவியா, 500 பிரதமரின் வேளாண் வள மையங்களின் 1000 க்கும் மேற்பட்ட விவசாயிகளுடன் காணொலி மூலம் கலந்துரையாடினார்
"நாட்டில் ஒரு லட்சத்து 60 ஆயிரத்துக்கும் மேற்பட்ட பிரதமரின் வேளாண் மையங்கள்  செயல்படுகின்றன என்றும் விவசாயம் மற்றும் விவசாய நடைமுறைகள் குறித்த புதிய தகவல்களை விவசாயிகளுக்கு வழங்குவதே இவற்றின் நோக்கம் என்றும் மத்திய ரசாயனம் மற்றும் உரத்துறை அமைச்சர் திரு மன்சுக் மாண்டவியா கூறியுள்ளார். 7 மாநிலங்களைச் சேர்ந்த 500 பிரதமரின் வேளாண் வள மையங்களின்  1000 க்கும் மேற்பட்ட விவசாயிகளுடன் காணொலி மூலம் இன்று  கலந்துரையாடிய அவர், இதனை தெரிவித்தார்.
ஆந்திரா, பீகார், குஜராத், மத்தியப் பிரதேசம், கர்நாடகா, ராஜஸ்தான் மற்றும் உத்தரகாண்ட் மாநிலங்களைச் சேர்ந்த விவசாயிகளுடன் அவர் கலந்துரையாடினார். இந்த நிகழ்ச்சியின் போது, உரத்துறை இணை அமைச்சர் திரு பகவந்த் கூபாவும் உடனிருந்தார்.
பிரதமரின் வேளாண் வள மையங்கள் விரைவில் மேலும் பல வகைகளில் மேம்படுத்தப்படும் என்று திரு மாண்டவியா கூறினார். இவை உரங்கள், உபகரணங்கள் போன்றவற்றிற்கான விற்பனை நிலையம் மட்டுமல்ல எனவும், இவை விவசாயிகளின் நலனுக்கான அமைப்பு என்றும் அவர் கூறினார்.
நானோ யூரியா, நானோ டிஏபி ஆகியவற்றைப் பயன்படுத்த வேண்டும் எனவும், ரசாயன உரங்களுக்குப் பதிலாக இயற்கை உரங்களைப் பயன்படுத்த வேண்டும் என்றும் அமைச்சர் கூறினார். வரும் ராபி பருவத்தில் ரசாயன உரங்களின் பயன்பாட்டை 20 சதவீதம் குறைக்க முயற்சிக்க வேண்டும் என்று அவர் கேட்டுக்கொண்டார். ரசாயன உரங்கள், பூச்சிக்கொல்லிகள் போன்றவற்றின் பயன்பாடு அதிகரிப்பதன் மூலம் நேரடியாகவோ அல்லது மறைமுகமாகவோ மனித ஆரோக்கியம் பாதிப்பதாக அவர் கூறினார். அண்மையில் தொடங்கப்பட்ட பிரதமரின் பிராணம் திட்டம்  தொடர்பாகவும் அவர் எடுத்துரைத்தார். மாற்று உரங்களை பயன்படுத்துவதையும் இரசாயன உரங்களின் பயன்பாட்டைக் குறைப்பதையும் இத்திட்டம் நோக்கமாகக் கொண்டுள்ளது என அவர் தெரிவித்தார்.
இந்த ஆண்டு அக்டோபரில் 'கிரிஷி சம்ருதி மஹோத்சவ்' எனப்படும் வேளாண் வள விழாக்கள் நடத்தப்படும் என்றும், இவை பலதரப்பு மற்றும் அமைச்சகங்களுக்கு இடையேயான ஒத்துழைப்பு அணுகுமுறையின் மூலம் நடத்தப்படும் என்றும் அவர் கூறினார். மத்திய வேளாண்மை, ரசாயனம் மற்றும் உரங்கள், ஊரக வளர்ச்சி ஆகிய அமைச்சகங்களின் பல்வேறு செயல்பாடுகளுக்கு நாடு முழுவதும் ஏற்பாடு செய்யப்படும் என்று அவர் தெரிவித்தார்.
அமைச்சருடன் கலந்துரையாடிய விவசாயிகள் பிரதமரின் வேளாண் வள மையங்களின் சேவைகள் தொடர்பான தங்களது அனுபவங்களைப் பகிர்ந்து கொண்டனர்.
இந்த கூட்டத்தில் உரத்துறை செயலாளர் திரு ரஜத் குமார் மிஸ்ரா, கூடுதல் செயலாளர் திருமதி ஏ நீரஜா மற்றும் ரசாயனம் மற்றும் உரத்துறை அமைச்சகத்தின் மூத்த அதிகாரிகள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
காசநோய்க்கான சுகாதார தொழில்நுட்பங்களின் புதிய கண்டுபிடிப்புகளை பகிர்ந்து கொள்ளும் பயிலரங்கில் மத்திய சுகாதாரம் மற்றும் குடும்பநலத்துறை இணை அமைச்சர் பேராசிரியர் எஸ் பி சிங் பாகெல் உரையாற்றினார்
காசநோய்க்கான சுகாதார தொழில்நுட்பங்களின் புதிய கண்டுபிடிப்புகளைப் பகிர்ந்து கொள்ளும் பயிலரங்கில் மத்திய சுகாதாரம் மற்றும் குடும்பநலத்துறை இணை அமைச்சர் பேராசிரியர் எஸ் பி சிங் பாகெல் உரையாற்றினார். புதுதில்லியில் இன்று இந்திய மருத்துவ ஆராய்ச்சிக் கழகம் இதற்கு ஏற்பாடு செய்திருந்தது. காசநோயைக் கண்டறிவதற்கு புதிய சுகாதாரக் கண்டுபிடிப்புத் தொழில்நுட்பங்களை ஊக்கப்படுத்துவதும் காசநோய் ஒழிப்புத் திட்டத்திற்கு இவற்றை பயன்படுத்துவதும் இந்த இரண்டு நாள் பயிலரங்கின் நோக்கமாகும்.
2025-க்குள் காசநோயை முற்றிலுமாக ஒழிப்பது என்ற இலக்கு பிரதமரின் அரசியல் உறுதியையும், நிர்வாக உறுதிப்பாட்டையும் பிரதிபலிக்கிறது என்று பேராசிரியர் சிங் குறிப்பிட்டார். கடந்த சில ஆண்டுகளாக இந்தியாவில் காசநோயாளிகளின் எண்ணிக்கை கணிசமான அளவு குறைந்திருப்பதாகவும் அவர் கூறினார். இந்த இயக்கத்தின் வெற்றிக்கு முக்கியமாக இருப்பது புதிய கண்டுபிடிப்பு என்று கூறிய அவர், இலக்கை எட்டுவதற்கு தரமான பொருட்களைக் கண்டுபிடிப்பாளர்கள் தயாரிக்க வேண்டும் என்று வலியுறுத்தினார்.
இந்தப் பயிலரங்கில் சுகாதாரத்துறைச் செயலாளர் திரு ராஜேஷ் பூஷன், சுகாதார ஆராய்ச்சித்துறையின் செயலாளரும் ஐசிஎம்ஆர் தலைமை இயக்குநருமான டாக்டர் ராஜீவ் பல், உலக சுகாதார நிறுவனத்தின் முன்னாள் தலைமை விஞ்ஞானி டாக்டர் சௌமியா சுவாமிநாதன் உள்ளிட்டோர் உரையாற்றினர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932532
நிதி அமைச்சகம்
பேச்சுவார்த்தை மூலம் தீர்வு-1 திட்டத்தின் கீழ் 10,000-க்கும் அதிகமான எம்.எஸ்.எம்.இ.க்களின் கோரிக்கைகள் ஏற்றுக் கொள்ளப்பட்டன
கொவிட் -19 பெருந்தொற்று காலத்தில் எம்.எஸ்.எம்.இ.க்களுக்கு நிவாரணம் வழங்குவதை நோக்கமாகக் கொண்ட பேச்சுவார்த்தை மூலம் தீர்வு - 1 திட்டத்தின் கீழ் குறு, சிறு மற்றும் நடுத்தர தொழில் நிறுவனங்களுக்கு  மத்திய அரசின் பல்வேறு அமைச்சகங்கள்/துறைகள் 10,000-க்கும் அதிகமான எம்.எஸ்.எம்.இ. க்களின் கோரிக்கைகளை ஏற்றுக்கொண்டுள்ளன. இதன் மூலம் குறு, சிறு மற்றும் நடுத்தர தொழில் நிறுவனங்களுக்கு ரூ.256 கோடிக்கு மேல் கடன் வழங்கப்பட்டுள்ளதுடன், உத்தரவாதங்களை விடுவிப்பதன் மூலம் வங்கிக் கடன் வழங்குவது அதிகரித்துள்ளது.
அதிகபட்சமாக ரூ.116.47 கோடியை மத்திய பெட்ரோலியம் மற்றும் இயற்கை எரிவாயு அமைச்சகம் வழங்கியுள்ளது. இதில் தீர்வு காணப்பட்ட கோரிக்கைகள், பெட்ரோலியம் மற்றும் இயற்கை எரிவாயு அமைச்சக நிர்வாகக் கட்டுப்பாட்டின் கீழ் உள்ள முகவர்களால் செலுத்தப்பட்ட தொகை ஆகியவை அடங்கும்.
தீர்க்கப்பட்ட உரிமை கோரல்கள், செலுத்தப்பட்ட தொகை ஆகியவற்றின் அடிப்படையில் முதல் ஐந்து அமைச்சகங்களின் செயல்திறன் கீழே உள்ள அட்டவணையில் கொடுக்கப்பட்டுள்ளது:
|
|
அமைச்சகத்தின் பெயர்
|
|
செலுத்தப்பட்ட தொகை 
|
|
ஏற்கப்பட்ட உரிமைக் கோரல் எண்ணிக்கை
|
|
பெட்ரோலிய, இயற்கை எரிவாயு அமைச்சகம்
|
|
116.47
|
|
2,807
|
|
ரயில்வே அமைச்சகம்
|
|
79.16
|
|
2,090
|
|
பாதுகாப்பு அமைச்சகம்
|
|
23.45
|
|
424
|
|
எஃகு அமைச்சகம்
|
|
14.48
|
|
244
|
|
மின்சார அமைச்சகம்
|
|
6.69
|
|
119
2023-24 ஆம் ஆண்டிற்கான பட்ஜெட் உரையில் எம்.எஸ்.எம்.இ.க்களுக்கான பேச்சுவார்த்தை மூலம் தீர்வு -1 நிவாரணத் திட்டத்தை மத்திய நிதியமைச்சர் அறிவித்தார். இத்திட்டம் 17.04.2023 அன்று நிதி அமைச்சகத்தால் அரசு இ-சந்தை  போர்ட்டல் மூலம் தொடங்கப்பட்டது. இத்திட்டத்தின் கீழ், ஜி.இ.எம் போர்ட்டலில் நிவாரணத்திற்கான உரிமைகோரல்களை சமர்ப்பிக்க கடைசி தேதி 31.07.2023 ஆகும். இத்திட்டத்தின் நோக்கத்திற்காக ஜி.இ.எம் ஒரு சிறப்பு போர்ட்டலை உருவாக்கியுள்ளது.
கொவிட் -19 பெருந்தொற்றால் கடுமையாக பாதிக்கப்பட்டுள்ள எம்.எஸ்.எம்.இ துறையை மேம்படுத்துவதற்கும் நிலைநிறுத்துவதற்கும் அரசு முயற்சிகளின் தொடர்ச்சியாக இந்தத் திட்டத்தின் கீழ் வழங்கப்பட்ட நிவாரணம் இருந்தது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
குறைபாடுடைய அனைத்து மின்சார வாகனங்களையும் திரும்பப் பெற்றுக் கொள்வதற்கான பணிகளை சம்பந்தப்பட்ட நிறுவனங்கள் முன்கூட்டியே நடவடிக்கை எடுப்பதுடன், சம்பவங்கள் குறித்து விசாரிக்கவும், தரம் சார்ந்த வழிகாட்டி நெறிமுறைகளை வகுக்க நிபுணர் குழுவை அமைக்குமாறும் திரு நிதின் கட்கரி கேட்டுக் கொண்டுள்ளார்
கடந்த இரண்டு மாதங்களில் பல்வேறு மின்சார இருசக்கர வாகன விபத்துக்கள் நடந்திருப்பது தெரியவந்துள்ளதாக மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி தெரிவித்துள்ளார். இதில் மக்கள் சிலர் தங்களது உயிரை இழந்திருப்பதும், இந்த விபத்துக்களில் பலர் காயமடைந்திருப்பதும் மிகவும் துரதிர்ஷ்டவசமானது. திரு நிதின் கட்கரி வியாழன் அன்று டுவிட்டரில் வெளியிட்டுள்ள தொடர் பதிவுகளில், குறைபாடு உடைய அனைத்து வாகனங்களையும் உடனடியாக திரும்பப் பெறுவதற்கான பணிகளை, சம்பந்தப்பட்ட நிறுவனங்கள் முன்கூட்டியே மேற்கொள்ள வேண்டும் என வலியுறுத்தியுள்ளார்.
இதுபோன்ற சம்பவங்கள் குறித்து விசாரிக்கவும், இப்பிரச்சனைக்கு தீர்வு காண்பதற்கான நடவடிக்கைகளை பரிந்துரைக்கவும் குழு ஒன்றை அமைக்க வேண்டும் எனவும் மத்திய அமைச்சர் தெரிவித்துள்ளார். தகவல்களின் அடிப்படையில், குறைபாடு உடைய வாகனங்களை தயாரித்த நிறுவனங்களுக்கு எதிராக தகுந்த நடவடிக்கை எடுக்கப்படுவதுடன், மின்சார வாகனங்களுக்கான தரம் சார்ந்த வழிகாட்டி நெறிமுறைகள் விரைவில் வெளியிடப்படும் என்றும் அவர் தெரிவித்தார்.
எந்தஒரு நிறுவனமாவது அதன் நடைமுறைகளில் கவனக்குறைவாக இருப்பது தெரிய வந்தால், பெருந்தொகை அபராதமாக விதிக்கப்படுவதுடன், குறைபாடு உடைய அனைத்து வாகனங்களையும் திரும்பப் பெற உத்தரவிடப்படும் என்றும் திரு கட்கரி தெரிவித்துள்ளார்.
பெண்கள் மற்றும் குழந்தை நலன் அமைச்சகம்
குவஹாத்தியில் நாளை நடைபெறவுள்ள 8 வடகிழக்கு மாநிலங்களின் மண்டல மாநாட்டிற்கு மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி இரானி தலைமை தாங்குகிறார்
குவஹாத்தியில் நாளை நடைபெறவுள்ள 8 வடகிழக்கு மாநிலங்களின் மண்டல மாநாட்டிற்கு மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி இரானி தலைமை தாங்குகிறார். இதில் அசாம், அருணாச்சலப் பிரதேசம், மணிப்பூர், திரிபுரா, மிசோரம், மேகாலயா, சிக்கிம் மற்றும் நாகாலாந்து மாநிலங்களின் அரசு அதிகாரிகள் மற்றும் சம்பந்தப்பட்ட பிரதிநிதிகள் பங்கேற்கவுள்ளனர்.
அண்மையில் தொடங்கப்பட்ட போஷான் 2.0, வத்சல்யா, ஷக்தி இயக்கங்களின் செயல் நடவடிக்கைகளை உறுதி செய்வது குறித்து மண்டலவாரியாக அரசு அதிகாரிகள் மற்றும் சம்பந்தப்பட்ட பிரதிநிதிகளுடன் மத்திய மகளிர் மற்றும் குழந்தைகள் மேம்பாட்டுத்துறை அமைச்சகம் ஆலோசனை நடத்தி வருகிறது. முதலாவது கூட்டம் சண்டிகரில் கடந்த 2-ந் தேதியும் இரண்டாவது கூட்டம் பெங்களூருவில் 4-ம் தேதியும் நடைபெற்றது.
பொருளாதார மற்றும் சமூக மாற்றத்தில் சிறந்த நிலையை அடையவும், நாட்டின் நீடித்த வளர்ச்சிக்கும் இந்திய மக்கள் தொகையில் 67.7 சதவீதம் பிரதிநிதிகளை கொண்ட மகளிர் மற்றும் குழந்தைகளின் அதிகாரம் அளித்தல் மற்றும் பாதுகாப்புக்காக அவர்களுக்கான ஒட்டுமொத்த வளர்ச்சியை உறுதி செய்வது அவசியமாகிறது. இதை கருத்தில் கொண்டு பிரதமர் திரு நரேந்திர மோடி தலைமையிலான அமைச்சரவை இந்த மூன்று முக்கிய இயக்கங்களை தொடங்குவதற்கு ஒப்புதல் அளித்தது. இந்த இயக்கங்கள் 2021-22 நிதியாண்டு முதல் 2025-26-ம் ஆண்டு வரை அமல்படுத்தப்படவுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1815123
ஊரக வளர்ச்சி அமைச்சகம்
நாடு முழுவதும் சுகாதாரம் மற்றும் ஊட்டச்சத்து குறித்த விழிப்புணர்வை மேம்படுத்த தேசிய ஊட்டசத்து மாத நிகழ்ச்சிகளில் சுய உதவி குழுக்கள், தீன்தயாள் அந்த்யோதயா அமைப்பினர் மற்றும் ஊரக மேம்பாட்டு அமைச்சகம் தீவிரமாக பங்கேற்பு
இளம்வயதினர், கர்ப்பிணி பெண்கள் , பாலூட்டும் தாய்மார்கள் மற்றும் குழந்தைகளின் ஊட்டச்சத்து குறைபாட்டைக் குறைப்பதற்காக பிரதமரின் ஊட்டசத்து திட்டம்-ன் கீழ் ஒருங்கிணைப்பு மற்றும் நடத்தை மாற்ற முயற்சிகளுக்கு வேகத்தை அளிப்பதற்காக ஒவ்வொரு ஆண்டும் செப்டம்பர் மாதம் தேசிய ஊட்டச்சத்து மாதமாக கொண்டாடப்படுகிறது.
தேசிய ஊட்டச்சத்து மாதத்தை கொண்டாட அனைத்து வழிகாட்டுதல்களும், மாநிலத்தில் உள்ள அமைப்புகளுக்கு மத்திய ஊரக மேம்பாட்டு அமைச்சகத்தால் வழங்கப்பட்டுள்ளன. இதற்கான திட்டங்கள் குறித்து மாநில அமைப்புகளுடன், ஊரக மேம்பாட்டுத்துறை செயலாளர் தலைமையில் காணொலி காட்சி ஆலோசனை கூட்டமும் கடந்த 7ம் தேதி நடத்தபட்டது. ஊட்டசத்து மாத தேசிய திட்டத்தின் படி, ஊட்டசத்து குறைபாடுடைய குழந்தைகளை கண்டறிதல் மற்றும் வீட்டு தோட்டம் அமைத்தலை ஊக்குவித்தல் போன்றவற்றுக்கு மாநில அமைப்புகள் கீழ்கண்ட நடவடிக்கைகளை எடுத்து வருகின்றன.
தேசிய ஊட்டசத்து மாத நிகழ்ச்சிகளில் சுய உதவிக் குழுக்கள் மற்றும் அவர்களின் கூட்டமைப்பினர் கொவிட்-19 முன்னெச்சரிக்கை நடவடிக்கைகளோடு தீவிரமாக பங்கேற்பது.
குழந்தைகளுக்கு தாய்பால் கொடுத்தல், துணை உணவுகள் அளித்தல், ஊட்டசத்து குறைபாடுடைய 2 வயதுக்கு உட்பட குழந்தைகளை அடையாளம் கண்டு எதிர்ப்பு சக்தியை அதிகரிப்பதன் முக்கியத்துவம் குறித்து விழிப்புணர்வை ஏற்படுத்துதல்.
ஊட்டச்சத்து காய்கறி தோட்டங்களை அமைத்தல் மற்றும் மாநிலம் சம்பந்தப்பட்ட இதர பிரச்னைகள் குறித்து ஆராய குழு கூட்டத்திற்கு ஏற்பாடு செய்தல்.
சுகாதாரத்துறை, பெண்கள் மற்றும் குழந்தைகள் மேம்பாட்டு துறை நடத்தும் இணைய கருத்தரங்குகளில் குழு பொறுப்பாளர்கள் பங்கேற்பது.
சுயஉதவிக் குழுவினரின் வீட்டில் தோட்டங்கள் அமைப்பதை ஊக்குவிப்பது, மகாத்மா காந்தி தேசிய ஊரக வேலை உறுதி திட்டத்துடன் ஒருங்கிணைந்து விழிப்புணர்வை ஏற்படுத்துவது.
இந்த நடவடிக்கைகளை மாநில அமைப்புகள் எடுத்து வருகின்றன.
தேசிய அமைப்பின் வழிகாட்டுதல்கள் மற்றும் உதவியுடன் மாநில அமைப்புகள், தேசிய ஊட்டச்சத்து மாத நிகழ்ச்சிகளில் கொவிட்-19 விதிமுறைகளுடன் ஈடுபட்டு வருகின்றனர்.
கடந்தாண்டு நடந்த ஊட்டசத்து மாத நிகழ்ச்சிகளில் 16.39 கோடி பேர் பங்கேற்றனர். மொத்தம் 11.39 லட்சம் நிகழ்ச்சிகள் நடத்தப்பட்டன என்பது குறிப்பிடத்தக்கது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1658595
----
(Visitor Counter : 187
பிரதமர் அலுவலகம்
ஜி 20 புது தில்லி தலைவர்கள் பிரகடனம்
இன்று ஏற்றுக்கொள்ளப்பட்ட ஜி 20 புதுதில்லி தலைவர்களின் பிரகடனத்தை இங்கே அணுகலாம்:
https://mea.gov.in/bilateral-documents.htm?dtl/37084/G20_New_Delhi_Leaders_Declaration
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்துதல் துறையில் 29 திட்டங்களுக்கு ஒப்புதல்
மத்திய உணவு பதப்படுத்துதல் தொழில் துறை அமைச்சர் திரு நரேந்திர சிங் தோமர் தலைமையில் நடைபெற்ற அமைச்சகங்களுக்கு இடையேயான ஒப்புதல் குழுக் கூட்டத்தில் 29 திட்டங்களுக்கு ஒப்புதல் அளிக்கப்பட்டது.
ஒருங்கிணைந்த குளிர் பதன கிடங்கு மற்றும் மதிப்பு கூட்டல் திட்டத்தின் கீழ் ரூபாய் 443 கோடி முதலீட்டில் 21 திட்டங்களுக்கு ஒப்புதல் அளிக்கப்பட்டது.
இந்தத் திட்டங்கள் குறித்து பேசிய மத்திய அமைச்சர், இதுபோன்ற திட்டங்கள் விவசாயிகளுக்கும் நுகர்வோருக்கும் பயன் அளிக்கும் என்றார். இதன் மூலம் 12,600 பேருக்கு புதிய வேலை வாய்ப்புகள் உருவாக்கப்படும் என்றும், 2,00,592 விவசாயிகள் பயனடைவார்கள் என்றும் அமைச்சர் கூறினார்.
அமைச்சர் தலைமையில் நடைபெற்ற மற்றொரு கூட்டத்தில் ரூபாய் 62 கோடி முதலீட்டில் 8 திட்டங்களுக்கு ஒப்புதல் வழங்கப்பட்டது. மதிய உணவு பதப்படுத்துதல் தொழில் துறை இணை அமைச்சர் திரு ரமேஷ்வர் தெலி இதில் கலந்து கொண்டார்.
இந்த திட்டங்களின் வாயிலாக 2500 பேருக்கு வேலை வாய்ப்புகள் வழங்கப்படும் என்று அமைச்சர் திரு நரேந்திர சிங் தோமர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1671471
-----
(Visitor Counter : 160
பிரதமர் அலுவலகம்
எரிசக்தியில் தன்னிறைவு பெற்று நீடித்த வளர்ச்சியை அதிகரிக்க இந்தியா உறுதி பூண்டுள்ளது: பிரதமர்
எரிசக்தி துறையில் தன்னிறைவு பெற்று, நீடித்த வளர்ச்சியை மேலும் அதிகரிக்க இந்தியா உறுதி பூண்டுள்ளதாக பிரதமர் திரு. நரேந்திர மோடி கூறியுள்ளார்.
எரிசக்தி நுகர்வில், உலகின் மூன்றாவது நாடாகவும், எண்ணெய் நுகர்வில் உலகில் மூன்றாவது நாடாகவும், எல்பிஜி நுகர்வில் உலகின் மூன்றாவது நாடாகவும், திரவ இயற்கை வாயு இறக்குமதியில் நான்காவது நாடாகவும், சுத்திகரிப்பில் நான்காவது நாடாகவும், வாகனச் சந்தையில் நான்காவது நாடகவும் இந்தியா மாறியுள்ளது என மத்திய பெட்ரோலியத் துறை அமைச்சர் திரு. ஹர்தீப் சிங் பூரி கூறியுள்ளதற்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு:
“எரிசக்தியில் தன்னிறைவு பெற்று நீடித்த வளர்ச்சியை அதிகரிக்க இந்தியா உறுதி பூண்டுள்ளது”
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கான்பூர் மெட்ரோ ரயில் திட்டத்திற்கு மத்திய அமைச்சரவை ஒப்புதல்
கான்பூரில் உள்ள முக்கியமான பொது முனைகள் மற்றும் நகரப் பகுதிகளை இணைக்கும் இரு வழித்தடங்களைக் கொண்ட மெட்ரோ ரயில் திட்டத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது. கூட்ட நெரிசல், பயண நேரம், பயணத்திற்கான பொருட்செலவு மற்றும் சுற்றுப்புறச் சூழல் மாசு ஆகியவற்றைக் குறைப்பதற்கும், வாகனப் போக்குவரத்தைக் குறைத்து பயணத்தை மேம்படுத்துவதற்கும், மெட்ரோ ரயில் திட்டம் உதவியாக இருக்கும். இது போக்குவரத்து சார்ந்த முயற்சியை முன்னெடுத்துச் செல்வதோடு, வழித்தடங்களுக்கு அருகே குடியிருப்பு மற்றும் வர்த்தக வளாகங்களின் வளர்ச்சிக்கும் வழி வகுக்கும்.
சிறப்பியல்புகள்
மெட்ரோ ரயில் திட்டத்தின் முக்கிய கூறுகளாவன –
1) 23.785 கி.மீ. நீளம் கொண்ட ஐ.ஐ. டி-யிலிருந்து நவ்பஸ்தாவுக்கான வழித்தடம், 22 ரயில் நிலையங்களைக் கொண்டு ஒரு பகுதி உயர்நிலையிலும், மற்றொரு பகுதி சுரங்கப்பாதையிலும் அமைக்கப்படும்.
2) 8.60 கி.மீ. நீளமுள்ள விவசாயப் பல்கலைக்கழகத்திற்கும் பர்ரா-8 வழித்தடத்துக்கும் இடையேயான பாதை நான்கு உயர்நிலை மற்றும் நான்கு சுரங்க ரயில் நிலையங்களைக் கொண்டிருக்கும்.
3) 11,076.48 கோடி ரூபாய் மதிப்பீட்டில் நிறைவேற்றப்படும் இத்திட்டம் ஐந்து வருடங்களில் முடிக்கப்படும்.
---
(Visitor Counter : 102
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 129.54 கோடியைக் கடந்தது
நாட்டில் கடந்த 24 மணி நேரத்தில் 73,62,000 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 129.54 கோடியைக்  கடந்தது. 1,35,05,139 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 9,525 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,89,137ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.36 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும். .
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 41 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 8,439 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 93,733 ஆக உள்ளது; கடந்த 555 நாட்களில் இது மிகக் குறைந்த அளவாகும்.
கடந்த 24 மணி நேரத்தில் 12,13,130 கொவிட் பரிசோதனைகள் செய்யப்பட்டன. இதுவரை சுமார் 65.06 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 24 நாட்களில் 1 சதவீதத்திற்கும் குறைவாக நீடித்து, தற்போது 0.74 சதவீதமாக உள்ளது. தினசரித் தொற்று விகிதம் 0.70 சதவீதமாக பதிவாகியுள்ளது. இந்த எண்ணிக்கை தொடர்ந்து 65 நாட்களாக 2 சதவீதத்திற்குக் கீழே 100 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779096
(Visitor Counter : 131
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சர்வதேச யோகா தினத்தன்று 75 ஆயிரம் இளைஞர்கள் யோகா பயிற்சி செய்ய உள்ளனர்: மத்திய இணையமைச்சர் டாக்டர் எல். முருகன்
சர்வதேச யோகா தினம் வரும் ஜூன் 21 ஆம் தேதி நாடு முழுவதும் கொண்டாடப்பட உள்ளது. இதை முன்னிட்டு நாட்டின் பல்வேறு பகுதிகளில் கவுண்டவுன் நிகழ்ச்சி நடைபெற்று வருகிறது. இதன் ஒருபகுதியாக கன்னியாகுமரி விவேகானந்தா கேந்திரா மைதானத்தில் நடைபெற்ற யோகா கவுண்டவுன் நிகழ்ச்சியில் மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல். முருகன் கலந்து கொண்டு சிறப்புரையாற்றினார்.
அப்போது அவர் பேசுகையில்,
பிரதமர் நரேந்திர மோடியின் முயற்சியால் ஜூன் 21 ஆம் தேதி சர்வதேச யோகா தினம் கடைப்பிடிக்கப்பட வேண்டும் என கடந்த 2014 டிசம்பர் 21 ஆம் தேதி ஐக்கிய நாடுகள் சபை அறிவித்தது, அன்று முதல் 8 ஆண்டுகளாக சர்வதேச யோகா தினத்தை கொண்டாடி வருகிறோம் என்றார். சுதந்திரத்தின் 75 ஆம் ஆண்டை கொண்டாடும் இந்த வேளையில், 75 நாட்களாக பல்வேறு துறைகளில் யோகா தின கவுண்டவுன் நிகழ்ச்சி நடத்தப்பட்டு வருவதாகவும், அதேபோல் இன்று மீன்வளம், கால்நடை பராமரிப்பு மற்றும் பால்வளத்துறை சார்பில் கொண்டாடப்படுவதாகவும் தெரிவித்தார்.
நமது நாட்டில் தோன்றிய, எளிமையான கலையான யோகா உலகம் முழுவதும் பின்பற்றப்பட்டு வருகிறது, என்றார். மன அழுத்தம் உள்ளிட்ட பல்வேறு உடல் உபாதைகளை யோகாவானது கட்டுப்படுத்துவதோடு ஆரோக்கிய தேகத்தை பராமரிப்பதாக தெரிவித்தார். இதேபோல இன்று சோம்நாத்தில் நடக்கும் இந்த நிகழ்வில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்சோத்தம் ரூபாலா, இத்துறையின் இணையமைச்சர் திரு. சஞ்சீவ்குமார் பல்யாண் உத்தரகாண்டில் நடைபெறும் விழாவில் கலந்து கொண்டுள்ளதாக தெரிவித்தார். மேலும், இளைஞர்கள் அனைவரும் தினமும் யோகாவை செய்வதால் ஆரோக்கியமான உடலை பெற முடியும் என தெரிவித்த அவர், சர்வதேச யோகா தினத்தன்று நாடு முழுவதும் 75 ஆயிரம் இளைஞர்கள் யோகா பயிற்சி மேற்கொள்ள உள்ளதாக மத்திய இணையமைச்சர் தெரிவித்தார்.
இந்த நிகழ்ச்சியில் மீன்வளம், கால்நடை பராமரிப்பு, மீன்வளம் – மீனவர் நலத்துறை செயலர் திரு. ஜவகர், கன்னியாகுமரி மாவட்ட ஆட்சியர் திரு. அரவிந்த், நாகர்கோயில் சட்டமன்ற உறுப்பினர் எம். ஆர். காந்தி ஆகியோர் நிகழ்ச்சியில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கோவிட் 19 பற்றிய சமீபத்திய தகவல்கள்
குணமடைவோர் விகிதம் 48.31 சதவீதமாக அதிகரிப்பு
உயிரிழப்போர் விகிதம் 2.80 சதவீதமாகக் குறைந்தது.
கடந்த 24 மணிநேரங்களில் மொத்தம் 4,776 கோவிட்-19 நோயாளிகள் குணமடைந்துள்ளனர். இதையடுத்து, இதுவரை மொத்தம் ஒரு லட்சத்து 303 நோயாளிகள் குணமடைந்துள்ளனர். கோவிட்-19 நோயாளிகளில் குணம் அடைவோர் சதவிகிதம் 48.31சதவீதமாக உள்ளது. தற்போது 1,01,497 பேருக்கு கோவிட்-19 நோய் உள்ளது. இவர்கள் அனைவரும் சிகிச்சையில் உள்ளனர்.
உயிரிழப்போர் சதவிகிதம் 2.80 சதவீதம்
நாட்டில் நோய் பரிசோதனைத் திறன் அதிகரிக்கப்பட்டுள்ளது. 480 அரசு ஆய்வுக்கூடங்கள், 208 தனியார் ஆய்வுக்கூடங்கள் உட்பட மொத்தம் 688 ஆய்வுக்கூடங்கள் உள்ளன. இதுவரை 41,03,233 மாதிரிகள் பரிசோதிக்கப்பட்டன. நேற்று மட்டும் ஒரு லட்சத்து 37 ஆயிரத்து 158 மாதிரிகள் பரிசோதிக்கப்பட்டன.
கோவிட்-19 மேலாண்மைக்கான சுகாதாரக் கட்டமைப்பைப் பொறுத்தவரை நாட்டில், தற்போது கோவிட்-19 நோயாளிகளுக்கு சிகிச்சை அளிப்பதற்காக மட்டும் அர்ப்பணிக்கப்பட்டுள்ள 952 மருத்துவமனைகள் உள்ளன. இவற்றில் 166332 தனிப்படுக்கைகளும், 21,393 தீவிர சிகிச்சைப் படுக்கைகளும், பிராணவாயு உதவி கொண்ட 72762 படுக்கைகளும் உள்ளன.
கோவிட்-19 சிகிச்சைக்கென்றே அர்ப்பணிக்கப்பட்ட 2391 சுகாதார மையங்களில் ஒரு லட்சத்து 34 ஆயிரத்து 945 தனிப்படுக்கைகளும், 11027 தீவிர சிகிச்சைப் படுக்கைகளும், பிராணவாயு வசதிகொண்ட 46 ஆயிரத்து 575 படுக்கைகளும் உள்ளன.
மாநிலங்கள்/ யூனியன் பிரதேசங்கள் / மத்திய அமைப்புகள் ஆகியவற்றுக்கு 125. 28 லட்சம் என்-95 முகக் கவசங்களும், 101.54 லட்சம் தனிநபர் பாதுகாப்புக்கவசங்களும் வழங்கப்பட்டுள்ளன.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய தேசிய நெடுஞ்சாலைகள் ஆணையம் நீண்டகால கடன் பெற பாரத ஸ்டேட் வங்கியுடன் நாளை புரிந்துணர்வு ஒப்பந்தம் கையெழுத்து
இந்திய தேசிய நெடுஞ்சாலைகள் ஆணையம் ரூ.25,000 கோடிக்கு பிணையம் இல்லாத கடன் பெற உள்ளது. மூன்றாண்டு காலத்திற்கு கடனை திருப்பி செலுத்த தேவையில்லாமல் 10 ஆண்டுகாலத்திற்கான கடனாகும் இது. இந்திய தேசிய நெடுஞ்சாலைகள் ஆணையத்திற்கு எந்தவொரு நிறுவனமும் ஒரே தவணையில் அளிக்காத மிகப்பெரிய தொகை இது என்பது குறிப்பிடத்தக்கது. அதேபோல் இவ்வளவு பெரிய தொகையை பிணையம் இல்லாமல் நீண்டகால கடனாக ஒரேநேரத்தில் வேறு எந்த நிறுவனத்திற்கு பாரத ஸ்டேட் வங்கி வழங்கியதில்லை. இதற்கான புரிந்துணர்வு ஒப்பந்தம் மத்திய சாலைப்போக்குவரத்து, நெடுஞ்சாலைகள் துறை அமைச்சர் திரு. நிதின் கட்கரி முன்னிலையில் நாளை  புதுதில்லியில் கையெழுத்தாகிறது.
மொத்தம் அனுமதிக்கப்பட்டுள்ள ரூ.25,000 கோடி 2019 மார்ச் 31-க்குள் வழங்கப்படும். இதற்கான வட்டி வீதம் ஒருமாத எம்.சி.எல்.ஆர் அடிப்படையில் இருக்கும். இந்த தொகைக்கு நிலுவையாக சேரும் வட்டி மாத அடிப்படையில் வழங்கப்படும். இந்த தொகையை 2019 மார்ச் 31-க்குள் இந்திய தேசிய நெடுஞ்சாலைகள் ஆணையம் எத்தனை தவணைகளாகவும் பெற்றுக் கொள்ளலாம்.
பாதுகாப்பு அமைச்சகம்
தேசிய புளோரன்ஸ் நைட்டிங்கேல் விருது 2020-ஐ பிரிகேடியர் எஸ் வி சரஸ்வதிக்கு குடியரசுத் தலைவர் திரு ராம்நாத் கோவிந்த் வழங்கினார்
ராணுவ செவிலியர் சேவை  துணை தலைமை இயக்குநர் பிரிகேடியர் எஸ் வி சரஸ்வதிக்கு தேசிய புளோரன்ஸ் நைட்டிங்கேல் விருது 2020 வழங்கப்பட்டது. ராணுவ செவிலியர் சேவையில் மகத்தான பங்களிப்புக்காக பிரிகேடியர் எஸ் வி சரஸ்வதிக்கு குடியரசுத் தலைவர் திரு ராம்நாத் கோவிந்த் காணொலி விழாவில் இந்த விருதை வழங்கினார். தேசிய ப்ளோரன்ஸ் நைட்டிங்கேல் விருது என்பது செவிலியர்களுக்கான மிக உயர்ந்த விருது ஆகும்.
ஆந்திராவின் சித்தூர் மாவட்டத்தைச் சேர்ந்த பிரிகேடியர் சரஸ்வதி டிசம்பர் 28, 1983-ல் எம்என்எஸ்-ல் பணி நியமனம் செய்யப்பட்டார். அவர் மூன்றரை தசாப்தங்களுக்கும் மேலாக எம்என்எஸ்-ல் பணியாற்றியுள்ளார், குறிப்பாக அறுவை சிகிச்சை செவிலியராக 3,000-க்கும் மேற்பட்ட உயிர்காக்கும் மற்றும் அவசர அறுவை சிகிச்சைகளுக்கு அவர் உதவியுள்ளார்.
மேலும், குடியிருப்போர், அறுவை சிகிச்சை அறை செவிலியர் பயிற்சியாளர்கள் மற்றும் உதவி ஊழியர்களுக்கு அவர் பயிற்சி அளித்துள்ளார். பயிற்சி திட்டங்கள் மற்றும் இதய அறுவை சிகிச்சைக்கு தேவையான தையல் பொருட்கள் உள்ளிட்டவற்றை அவர் தயார் செய்துள்ளார்.
எம்என்எஸ்ஸை பல்வேறு தேசிய மற்றும் சர்வதேச மன்றங்களில் பிரிகேடியர் சரஸ்வதி பிரதிநிதித்துவப்படுத்தியுள்ளார். ஆயிரத்திற்கும் மேற்பட்ட வீரர்கள் மற்றும் குடும்பங்களுக்கு அடிப்படை சிகிச்சையில் அவர் பயிற்சி அளித்துள்ளார். இந்தியா முழுவதுமுள்ள பல்வேறு ராணுவ மருத்துவமனைகள் மற்றும் காங்கோவில் ஐக்கிய நாடுகள் அமைதி படைகளில் அவர் தனது சேவைகளை வழங்கியுள்ளார். எம்என்எஸ் துணை இயக்குநராவதற்கு முன்பு பல்வேறு பொறுப்புகளில் அவர் திறம்பட பணியாற்றியுள்ளார்.
அவரது சிறப்பான சேவையை அங்கீகரிக்கும் வகையில், அவருக்கு பல விருதுகள் ஏற்கனவே வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756420
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 191.32 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 191.32 கோடிக்கும் அதிகமான  டோஸ்கள் செலுத்தப்பட்டுள்ளன. 2,39,40,502 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.17 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 17,692 ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,878 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,79,693 ஆகும்.
இந்தியாவில் கடந்த 24 மணி நேரத்தில் 2,487 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,86,963 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.38 கோடி . வாராந்திரத் தொற்று 0.66 சதவீதமாக உள்ளது. தினசரித் தொற்று விகிதம் 0.61 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1825454